
Deensk 


It Deensk ( dansk ) is in Noardgermaanske taal mei likernoch 5.5 
miljoen sprekkers. It is de taal fan hast alle Denen en de ienige 
offisjele taal fan Denemark. Op de Faeroer, Grienlan en yn it 
noarden fan Sleeswyk-Holstein wenje Deensktalige 
minderheden. 

Deensk 


eigen 

namme 


algemien 

dansk 


lanseigen 

yn 

tal 

sprekkers 

skrift 


Denemark, Fareer Eilannen, 
Grienlan , Dutslan 

5.500.000 

it Latynske alfabet mei /E, 0, A, 
sunder W 


taalbesibskip 

Yndo-Jeropeesk - Germaansk - 
taalfamylje Noardgermaansk - 

Eastskandinavysk - Deensk 

taalkoades 


ISO 639-1 da 
ISO 639-2 dan 
ISO 639-3 dan 


Yndieling 


De skifting tusken de Noardgermaanske talen, de Westgermaanske talen is bard om de tiid fan it Grutte 
Folkeferfarren hinne. Der't de Westgermaanske dialekten al gau utwaaiden yn hieltiten slimmer underling te 
begripen talen, bleauwen Noardgermaanske talen lang yn ien taal by elkoar; dy taal wurdt it Aldnoarsk 
neamd. Binnen dat Aldnoarsk wie in dudlike skieding te meitsjen tusken it Aldwestnoardsk en it 
Aldeastnoardsk. Ta de westlike groep hearden de foarrinners fan it Noarsk en Yslansk; it lettere Deensk en it 
Sweedsk foarmen de eastlike groep. Yn de rin fan de iuwen groeiden de dialekten ut ta de hjoeddeistige 
Skandinavyske skriuwtalen. De talen hawwe wol deselde untwikkeling trochmakke. As der in fernijing 
trochfierd waard yn it iene lan dan barde dat ek al gau yn it oare lan. Derom binne it Deensk, Noarsk en 
Sweedsk underling noch goed te ferstean en is der sprake fan in dialektkontinuum. De skriuwwize fan it 
Bokmal, ien fan de beide Noarske skriuwtalen, stiet it tichstby de Deenske skriuwtaal. 

Wylst it Nederdutsk in protte ynfloed han hat op it Deensk, bestiet der hjoed-de-dei in hurde taalgrins mei it 
Dutsk/N ederdutsk. 

Taalgebiet & status 


Yn Denemark binne der goed 5 miljoen minsken dy't it Deensk as memmetaal hawwe. Net formeel festlein 
is it Deensk de facto de amtstaal fan Denemark. 







Yn Deenske minderheid yn Sleeswyk-Holstein 

beslacht sa'n 50.000 minsken. Dy groep is erkend 
as nasjonale minderheid en as taalminderheid. De 
measten wenje yn de bestjoerlike distrikten fan 
Flensboarch, Noardfryslan , Sleeswyk-Flensboarch 
Lear Deensk spandoek en Rendsburg-Eckemforde. Neist de Deenske 

yn Flensboarch. minderheid wenje der noch sa'n 6.000 Denen yn 

Sleeswyk-Holstein mei de Deenske nasjonaliteit. 

Der binne sa'n 50 Deensktalige skoallen 

(basisunderwiis en fuortset underwiis) yn it noarden fan Sleeswyk-Holstein 

Op de Faeroer hat it Deensk, neist it Faeroersk, de status fan twadde 

amststaal^. Op skoallen is it Deensk in ferplicht skoalfak. Der wenje sa'n 

1.500 Deensktaligen op de Faeroer eilannen ^ 

Op Grienlan spilet it Deensk noch in rol yn it underwiis en by de Deenske ymmigranten dy't der wenje. Yn 
2009 ferlear it Deensk syn status as amtstaal, it Grienlansk is sunt dy tiid de iennichste amtstaal. Sa'n 12% 
fan de ynwenners fan Denemark is fan Deenske komof ^ 4 \ mar it is net krekt bekend hoe grut oft de 
folsleine Deensktalige populaasje is. Nei alle gedachten wenje de measte Deensktaligen yn it Grienlanske 
haadplak Nuuk/Godthab. In grut diel fan de Grienlanner befolking brukt it Deensk as lingua franca. 

Sunt 1990 leare hern op Yslan it Ingelsk as earste frjemde taal. It Deensk komt op it twadde plak mar is wol 
in ferplicht fak. Yn 1944 hat it Deensk op Yslan syn status as amtstaal ferlern. 

It Deensk is ien fan de wurktalen fan de Europeeske Uny en de Noardske Ried. 

Skriuwwize 



| Gebiet der't Deensk de 
mearderheidstaal is. 

| Gebieten der't Deensk 
de minderheidstaal is. 


It Deensk wurdt skreaun mei it Latynske alfabet. Der binne trije tekens nei de z 
tafoege: : JE/ce, 0/0 en A/a. Dizze tekens wurde sjoen as aparte letters. De 
letters q, w, x en z wurde hast net brukt. 

De grunslach foar de Deenske stavering is it midsiuwske dialekt fan it eastlike 
Seelan. Dat wie doe it sintrale dialekt fan Denemarken omdat Skane doe noch 
underdid wie fan it Deenske ryk. Hjoed-de-dei is it dialekt fan Kopenhagen de 
standert. Lykwols is de Deenske stavering frijwat konservatyf. Dat betsjut dat 
in protte luden, dy't yn 'e rin fan de iuwen stom wurden binne, noch hieltyd 
skreaun wurde. Somlike letters binne om it prinsipe fan de analogy ynfierd, sunder histoaryske grunslach. 
Foarbylden derfan binne: 

■ De <h> foar <v> en <j> is inkeld noch yn it Noardjutske dialekt te hearren en is in oerbliuwsel 
fan it Aldnoarsk. Bygelyks hvid [vi<3 7 ] (,wyt‘; Aldnoarsk hvlt), hjul [ju: 7 1] (,tsjil‘; Aldeastnoarsk 
hjul). 

■ De <d> yn kombinaasjes as <ld>, <nd> en <rd> lit sawol in histoaryske utspraak sjen as ek de 
tapassing fan it prinsipe fan de analogy. Bygelyks (etymolyske grunslach) yn land [laen 7 ] (,lan‘; 
Aldnoarsk land), (analogysk ynfierd) yn fuld [fol 7 ] (,fol‘; Aldnoarsk fullr). 

Derneist wurde net alle luden yn it skriftbyld sichter: 

■ De delgeande koarte lei yn wurdsjes as fisk [fesg] (,fisk‘) en til [te(l)] (,ta‘) 

■ De delgeande koarte lol yn hugge [hoga] (,haue, hakje'), tung [tor]] (Jestich, swier 1 ) 



Deensk toetseboerd 

















Dialekten 


It Deensk hat in ridlik grutte dialektyske fariaasje; de dialekten ferdwine lykwols hieltiten mear under 
ynfloed fan it Ryksdeensk. Der binne foaral dudlike ferskillen tusken it Aldwestnoardske Jutlansk en it 
Aldeastnoardske Eilan-Deensk. De Deenske standerttaal is basearre op it Eilan-Deensk. Foaral it dialekt fan 
it eilan Bornholm is oars as it Ryksdeensk. It is tige lieard oan it Skansk, dat yn het sud-Sweedske Skane 
praat wurdt. It Sud-Jutlansk is beynfloede troch it Dutsk en it Noardfrys k. 

Ynfloeden fan buten 


It Dutsk hat in grutte ynfloed han op it Deensk. Fanof de lette midsiuwen (Hanze) oant yn de 19e iuw spile it 
Nederdutsk, troch hannel en geografyske ofstan, in grutte rol yn Jutlan en op de Deenske eilannen. Sa bestiet 
der in grut part fan de Deenske wurdskat (25%) ut Nederdutske lienwurden en lienoersettingenJ 5 ^ Dat 
makket it Deensklearen foar Dutskpraters ienfaldiger. Mei kennis fan it Dutsk is it alsa mooglik in protte 
begripen te rieden, as de Deensklearder wit op hokker wize dy lienoersettingen makke wurde. Yn it ferline 
hawwe it Nederlansk en it Noard-Frysk (regionaal) in beheinde ynfloed op it Deensk han. Fierders hat it 
Deensk in protte ynternasjonalismen (yn de ofrune desennia tanimmend Anglisismen). 

Literatuer 


■ Teake Hoekema& V. Tams J 0 rgensen; Deensk-Frysk wurdboek mei in koarte Deenske 
foarmleare. Frisisk-Dansk ordbog med en kortfattet frisisk formlaere. Grins, Wolters-Noordhoff, 
1968. 

Keppeling om utens 


■ Wurdlist Deensk-Frysk (http://www.allezhop.de/frysk/DE-FS.TXT) en Frysk-Deensk (http://ww 
w.allezhop.de/frysk/FS-DE.TXT) 


Boarnen, noaten en/as referinsjes: 

1. Minderheiten in Schleswig-Holstein - die danische Minderheit (https://www.schleswig-holstein.de/DE/Fachinh 

alte/M/minderheiten/minderheiten_daenen.html) op schleswig-holstein.de (sjoen op 8 juny 2018) 

2. Faroese Language (http://www.government.fo/en/the-government/ministries/ministry-of-education-research-a 

nd-culture/cultural-affairs/faroese-language/) op government.fo (sjoen op 8 juny 2018) 

3. Folkstelling 2011 (http://www.hagstova.fo/fo/manntalsgrunnur/folkid_llllll/tungumal) 

4. Denemark (https://www.cia.gov/library/publications/the-world-factbook/geos/gl.html) yn it CIA Factbook 

5. Mittelniederdeutsche Lehnworter in den skandinavischen Sprachen (http://germanic.eu/Mittelniederdeutsche- 
Lehnw%F6rter-in-den-skandinavischen-Sprachen.htm) 



Dizze taal hat syn eigen Wikipedy. Sjoch de Deenske ferzje. 


Untfongen fan "https://fy.wikipedia.Org/w/index.php?title=Deensk&oldid=965135" 


Dizze side is it lest bewurke op 2 jun 2019 om 16.45. 

De tekst is beskikber under de lisinsje Creative Commons Nammefermelding-Lyk diele; der kinne oanfoljende 
betingsten fan tapassing weze. Sjoch de Gebruksbetingsten foar mear ynformaasje. 
































